D’ar Meurzh 31 a viz Genver e oa bet sinet gant an Ao. Andreo Bouguen rener lise-skolaj prevez Sant-Frañsez Lesneven an emglev Ya d’ar brezhoneg dirak an It. Lena Louarn, prezidantez Ofis ar Brezhoneg ha tud e karg an hentenn divyezhek prevez evit Breizh, Dihun. Brudet-tre eo al lise-mañ e bro Leon ha pelloc’h. Liammet eo e istor ouzh hini ur bern Bretoned a zo bet disavet mat eno ha deuet da vezañ e penn a-raok ar vro.